b'\n_START_ARTICLE_\n\xc5\xa0i\xc5\xa1ko Horvat Majcan\n_START_SECTION_\nRani \xc5\xbeivot\n_START_PARAGRAPH_\n\xc5\xa0i\xc5\xa1ko Horvat Majcan ro\xc4\x91en je i odrastao u Zagrebu. Maturirao je 2003. u Klasi\xc4\x8dnoj gimnaziji u Zagrebu. Godine 2003. upisao je studij gr\xc4\x8dkog i latinskog jezika na Filozofskom fakultetu u Zagrebu, a dvije godine poslije studij glume i lutkarstva na Umjetni\xc4\x8dkoj akademiji u Osijeku, koju zavr\xc5\xa1ava 2010. godine.\n_START_SECTION_\nGluma\xc4\x8dka karijera\n_START_PARAGRAPH_\nZa vrijeme studiranja \xc5\xa0i\xc5\xa1ko je radio u Gradskom kazali\xc5\xa1tu Joza Ivaki\xc4\x87, Dje\xc4\x8djem kazali\xc5\xa1tu Branko Mihaljevi\xc4\x87, HNK Vara\xc5\xbedin, HNK Osijek, Hrvatski Dom Vukovar, a glumio je u predstavama kao \xc5\xa1to su \xc4\x8cudnovate zgode \xc5\xa1egrta Hlapi\xc4\x87a, Dundo Maroje, Ma\xc4\x8dak u \xc4\x8dizmama i mnogim drugima. Odigrao je i ulogu lije\xc4\x8dnika u telenoveli Dolina sunca, a snimio je nagra\xc4\x91enu radio-dramu Jerihonska ru\xc5\xbea u re\xc5\xbeiji Anice Tomi\xc4\x87.'